# Ρόμπερτ Κοχ

| Ρόμπερτ Κοχ |
| --- |
|  |
| Όνομα στη μητρική γλώσσα | Robert Heinrich Hermann Koch (Γερμανικά)  |
| Γέννηση | 11  Δεκεμβρίου 1843 Clausthal |
| Θάνατος | 27  Μαΐου 1910 Μπάντεν-Μπάντεν |
| Αιτία θανάτου | έμφραγμα του μυοκαρδίου |
| Υπηκοότητα | Βασίλειο του Αννόβερου και Γερμανική Αυτοκρατορία |
| Σπουδές | Πανεπιστήμιο του Γκέτινγκεν |
| Γνωστός για | Koch's postulates |
| Σύζυγος | Emmy Koch και Hedwig Koch |
| Τέκνα | Gertrud Pfuhl |
| Γονείς | Hermann Koch και Mathilde Henriette Koch |
| Βραβεύσεις | Τάγμα της Αξίας για τις Τέχνες και Επιστήμες, βραβείο Νόμπελ Ιατρικής και Φυσιολογίας (1905), επίτιμος πολίτης του Βερολίνου, Βαυαρικό Μαξιμιλιανό Τάγμα για τις Επιστήμες και Τέχνες (1909), honorary citizen of Clausthal-Zellerfeld, Μεγαλόσταυρος του Τάγματος του Ερυθρού Αετού, αλλοδαπό μέλος της Βασιλικής Εταιρείας του Λονδίνου (4  Μαρτίου 1897) και d:Q134613391 (1889) |
| Επιστημονική σταδιοδρομία |
| Ερευνητικός τομέας | μικροβιολογία |
| Ιδιότητα | βιολόγος, ιατρός, εφευρέτης, φωτογράφος, διδάσκων πανεπιστημίου, χημικός, στρατιωτικός ιατρός, βακτηριολόγος και δημιουργός γραπτών έργων |
| Διδακτορικός καθηγητής | Γκέοργκ Μάισνερ και Ρούντολφ Βίρχο |
| Ακαδημαϊκός τίτλος | διδάκτωρ |
| Φοιτητές του | Johannes Fibiger, August von Wassermann, Alexander Crever Abbott και John Addison Fordyce |
| Υπογραφή |
|  |
| δεδομένα () |

Ο **Ρόμπερτ Κοχ**, *αγγλ.* Robert Heinrich Hermann Koch (11 Δεκεμβρίου 1843 – 27 Μαΐου 1910), γεννημένος στο χωριό Κλάουσταλ του Αννόβερου, ήταν σπουδαίος Γερμανός γιατρός και **θεμελιωτής** της μικροβιολογίας και της βακτηριολογίας.

Το 1882, ο Κοχ ανακάλυψε τον βάκιλο της φυματίωσης του ανθρώπου (*Mycobacterium tuberculosis*, *μυκοβακτήριο της φυματίωσης*), τον γνωστό από τότε ως «Βάκιλο του Κοχ», καθώς επίσης και το μικρόβιο της χολέρας (*Vibrio cholerae*, *Δονάκιον της χολέρας*). Ακόμα, ασχολήθηκε συστηματικά με τις λοιμώδεις ασθένειες και συστηματοποίησε την έρευνα μέσω του μικροσκοπίου. Όλες οι μελέτες του άνοιξαν τον δρόμο για την αποτελεσματική αντιμετώπιση των επιδημιών.

Σ’ ένα ταξίδι του στην Ινδία, το 1884, συμπλήρωσε την εργασία του για την ανακάλυψη του μικροβίου της χολέρας και της μετάδοσής της με το πόσιμο νερό, την τροφή και την ενδυμασία. Ο Ρόμπερτ Κοχ ασχολήθηκε ακόμη με έρευνες για ανθρωπονόσους και ζωονόσους (λέπρα, πανώλη των βοοειδών, βουβωνική πανώλη, τρυπανοσωμίαση των ίππων, πυρετό του Τέξας και ελονοσία).

## Κριτήρια Κοχ

Ο δρ. Κοχ έθεσε τέσσερα (4) κριτήρια (γνωστά ευρέως ως "κριτήρια του Κοχ"), σύμφωνα με τα οποία μία ασθένεια οφείλεται σε παθογόνο μικροοργανισμό, είναι δηλαδή λοιμώδης.

Σύμφωνα με αυτά τα *κριτήρια*, ο παθογόνος μικροοργανισμός θα πρέπει:

1. να είναι παρών πάντοτε, σε κάθε περίπτωση και φάση της ασθένειας
2. πρέπει να ανιχνεύεται στους ιστούς ή στα υγρά ασθενών ή στον οργανισμό ατόμων που πέθαναν από την ασθένεια αυτή
3. να μπορεί να απομονωθεί και να καλλιεργηθεί στο εργαστήριο σε αμιγή καλλιέργεια (culture)
4. να μπορεί να προκαλέσει την ίδια ασθένεια σε υγιή πειραματόζωα, αλλά και να απομονωθεί ξανά από αυτά

## Παραπομπές

## Πηγές

* Βιβλίο βιολογίας Γ΄ Λυκείου Γενικής Παιδείας (2014-2015)

## Εξωτερικοί σύνδεσμοι

* Βιογραφία Ρόμπερτ Κοχ στη *Encyclopædia Britannica*